**NAZIV PROJEKTA:** Otkrijmo jemeršića

**CILJEVI:** Produbiti poznavanje lika i djela Ivana Nepomuka Jemeršića kod učenika. Likovnim i literarnim izražavanjem stvoriti edukativne i kulturne sadržaje za buduće generacije. Potaknuti svijest o važnosti djelovanja u lokalnoj zajednici i važnosti koju pojedinac ima.

**NAMJENA**: Uključiti učenike u istraživanje dostupnih povijesnih izvora o Jemeršiću i poučiti ih upravljanju informacijama koje su temelj za razvoj kritičnog i kreativnog pristupa rješavanju problema.

Upoznavanjem Jemeršićevog lika i djela potaknuti razvoj odgovornog odnosa prema javnim dobrima kao i spremnosti pojedinca da doprinosi širenju, razvoju i održavanju zajedničkih javih dobara. Prema Jemeršićevom primjeru promicati ljudsko dostojanstvo, slobodu, ravnopravnost i solidarnost, demokratska načela u zajednici unutar i izvan školskoga života.

Učenici će stvarati i uređivati nove sadržaje o Jemeršiću te se kreativno izražavati s pomoću digitalnih medija.

Sadnjom drveća, učenici će konkretno doprinositi zajednici u kojoj žive, stjecati znanja o raznolikosti prirode,  te biti motivirani za djelovanje na dobrobit okoliša, lokalne zajednice i njezinog stanovništva.

**NOSITELJI:** Učitelji/stručni suradnici: Manuela Iveković, Ana Delić Jančar i učenici polaznici izvannastavnih aktivnosti „Upoznajmo Jemeršića“, „Mladi knjižničari“ i „Likovna skupina“.

**NAČIN REALIZACIJE:**

1. prikupljanje građe iz dostupnih povijesnih izvora kod sestara sv. Vinka Paulskog, u crkvenom arhivu, CIK-u…
2. na temelju informacija i fotografija izraditi slikovnicu za učenike nižih razreda i knjigu za učenike viših razreda (suradnja sa Školskom knjigom)
3. urediti dio škole kao interaktivni info punkt posvećen Jemeršiću (fotografije, audio zapisi, interaktivne igre/kvizovi, video isječci) kojim bi se učenike uvijek iznova poticalo da na zanimljiv način uče o Jemeršiću, ali i sve posjetitelje i goste škole
4. „oživjeti“ Jemeršića: osmisliti „Jemeršićev monolog“, tj. biografski tekst koji bi na popularan, ali povijesno utemeljeni način, glumačkom izvedbom približio učenicima Jemeršića kao čovjeka i kao velikana bilogorskog kraja (nastup povodom Dana grada, na LiDraNo-u, Dan škole i sl.)
5. suradnja s gradom Grubišno Polje i TZ Južna Bilogora:

* izraditi „Jemeršićev put“: označiti ključna mjesta u gradu i postaviti višejezične info ploče (Moj mir, groblje, škola, centar grada)
* posadi bor poput Jemeršića (svake godine prvašići),
* „večer s Jemeršićem“ (travanj); suradnja s CIK-om,

**VREMENIK:** cijela nastavna godina 2023./2024.

**TROŠKOVNIK:** 300 €

**NAČIN VREDNOVANJA I NAČIN KORIŠTENJA REZULTATA VREDNOVANJA:**

Analizirati rezultate početne i završne ankete učenika o poznavanju Jemeršića te prezentirati rezultate i koristiti ih za poboljšanje projekta i budućih aktivnosti. Učeničko samovrednovanje, diseminacija i popularizacija učeničkih rezultata (mediji, lokalna zajednica).